|  |  |  |  |
| --- | --- | --- | --- |
| **PISANA PRIPREMA ZA NASTAVNI SAT GEOGRAFIJE** | | | |
| **Naziv i sjedište škole** | | Gimnazija Matije Antuna Reljkovića | |
| **Obrazovni program (zanimanje)** | | opća gimnazija | |
| **Ime i prezime nastavnika** | | Ines Glavaš | |
| **Datum izvođenja nastavnog sata** | | 5.1.2015. | |
| **Naziv nastavnog sata** | | Kanada regionalni razvoj | |
| **Razred** | | 3. razred | |
| **Tip sata** | | Obrada | |
| **Kompetencije** | | Ishodi učenja | Zadaci kojima ću provjeriti ishode |
| 1. **Geografska znanja i vještine**   **Koja nova znanja trebam približiti svojim učenicima?**  **Koje geografske vještine će vježbati?** | | Objasniti i ulogu Kanade u američkom i svjetskom gospodarstvu.  Objasniti prirodno geografska obilježja Kanade i utjecaj geološke i reljefne osnove na količinu i raznovrsnost rudnih bogatstava.  Objasniti historijsko-geografski razvoj i objasniti njegov utjecaj na obilježja kanadskog društva danas.  Objasniti razlike i sličnosti između kanadskih regija . | Analizirati tekst i povezati ih s gospodarskim procesima u Kanadi i Hrvatskoj.  Kojim integracijama pripada Kanada? Koje mjesto po veličini zauzima kanadski BDP u svijetu?  Kakav je utjecaj prirodno geografskih obilježja Kanade na razmještaj stanovništva?  Kakav je utjecaj prirodno geografskih obilježja  na razvoj sekundarnog sektora u Kanadi?  Kakve su razlike između kanadskog i državnog uređenja SAD-a?  Kakve su razlike između Atlantske i središnjih provincija Kanade?  Kakvim prirodnim bogatstvima obiluje provincija Alberta? |
| 1. **Metodička kompetencija**   **Koje metodičke kompetencije potičem?** | | Povezati predznanje iz povijesti s geografskim obilježjima Kanade.  Izdvojiti ključne informacije iz zadanih izvora literature  Integrirati informacije prikupljene iz tekstova i drugih izvora i predočiti na slijepoj karti  Organizirati informacije u tablici i na tematskoj karti | Kako je historijsko geografski razvoj utjecao na geografska obilježja Kanade?  Kako je država riješila problem manjinski etničkih skupina ?  Nabroji pokazatelje u kojima uočavaš razlike između Kanade i SAD-a?  Navedi privlačne i potisne čimbenike za useljavanje u Kanadu. |
| 1. **Komunikacijska kompetencija**   **Koje ću komunikacijske mogućnosti ponuditi?** | | Unaprijediti, usmeno, pisano i grafičko komuniciranje  Navesti pravila grupnog i oblike grupnog rada (društvena dimenzija građanske kompetencije)  Uvjerljivo iznijeti argumente kojima brani svoj stav |  |
| 1. **Socijalna kompetencija**   **Koja poboljšanja u socijalnom ponašanju očekujem?** | | Objasniti što su etnički i kulturni identitet, kako ih raspoznajemo, zašto mogu biti prednost a zašto prijetnja zajednici, (društvena dimenzija građanske kompetencije) | Objasniti se kako podijeljenost društva može potkrijepiti ili iskriviti statističkim podatcima |
| **TIJEK NASTAVNOG SATA** | | | |
| Etape sata | Cilj etape | Opis aktivnosti učitelja | Opis aktivnosti učenika |
| Uvod | provjera predznanja  poticanje znatiželje  najava cilja nastavnog sata | Podijeliti učenicima listove s tekstom.    Metodom rada na tekstu uočiti demografske procese koji su zahvatili Hrvatsku i aktualne gospodarske procese u Kanadi. | Čitaju priloženi tekst, komentiraju i odgovaraju na pitanja ispod teksta.  Navode potisne čimbenike koji dovode do iseljavanja iz Hrvatske i privlačne čimbenike koji potiču useljavanje u Kanadu.  Komentiraju grafički prilog i samostalno oblikuju zaključke o ulozi Kanade u svjetskom i američkom gospodarstvu. |
| prezentirati dijagrame najvećih svjetskih gospodarstava (prema visini BDP-a) i utvrditi ulogu Kanade u američkom i svjetskom gospodarstvu |
| Glavni dio sata | naučiti temeljne pojmove, pojave i procese, algoritme…  razvijati vještine:  čitanja teksta i grafičkih prikaza,  usmenog i pisanog izražavanja, organiziranja, dogovaranja, pridržavanja pravila rada u skupini | Podijeliti učenicima nastavne listove s zadatcima.  metodom usmenog izlaganja pojasniti ulogu prirodne osnove; prirodnih regija u stvaranju kanadske države i razmještaja stanovništva.  metodom rada na tekstu povezati razdoblja istraživanja i kolonizacije Kanade. Naglasiti razliku između područja koja su kolonizirali francuski od onih koje su osvojili britanski istraživači.  metodom usmenog izlaganja naglasiti da je Kanada je vodeća industrijska država poslijeindustrijskog doba 11. gospodarstvo svijeta, jedna od  najvećih izvoznica ruda i metaloprerađivačkih proizvoda.  metodom usmenog izlaganja i demonstracije, objasniti obilježja, Atlantskih provincija , Središnjih provincija, te provincija, Srednjeg zapada, Dalekog zapada i Dalekog sjevera.  prezentirati tematsku kartu regija Kanade, voditi učenike u analizi; učenici trebaju označiti 10 provincija i 3 teritorija.  Metodom usmenog izlaganja objasniti važnost gospodarskih i demografskih središta Kanade.  Metodom izlaganja i demonstracije ukazati na problem smještaja metropolitanskih središta na teritoriji Kanade. | Slušaju izlaganje.  Analizirati tematsku kartu, i uočiti razlike u geološkoj starosti i klimatskim čimbenicima.  Analiziraju tematsku kartu i samostalno donose zaključke o važnosti geološke osnove i klimatskih utjecaja u prostoru.  Odgovaraju na pitanja ispod karte.  Čitaju tekst uz tematsku kartu. Uspoređuju kartu na listiću s fizičkom kartom. Označavaju pravce kretanja istraživača.  Analiziraju tematsku kartu i donose zaključke o utjecaju Ujedinjenog Kraljevstva i Francuske na današnju Kanadu.  Slušaju izlaganje  Slušaju izlaganje.  Slušaju izlaganje i analiziraju kartu  Upisuju broj pripadajuće provincije i teritorije  na slijepoj karti izdvajaju ih prema nacionalnom dohotku u milijunima u kanadskim dolarima  Prezentiraju rezultate, slušaju izlaganje i bilježe ključne podatke  Slušaju izlaganje , izdvajaju gradska središta i pripadajuće provincije.  Analiziraju kartu i izdvajaju gospodarska i urbana središta smještena na rijeci St. Lawrence. |
| Završni dio sata | primjena naučenog  formativno vrednovati | Primjenu naučenog provjeriti pitanjima  Zašto je većina granica između kanadskih provincija i teritorija utvrđena ravnim crtama?  Imaju li Kanađani jak osjećaj nacionalnog identiteta? Koji problemi mogu podijeliti Kanadu u dvije zasebne države?  Koja područja Kanade imaju brz gospodarski rast? Kako to može u budućnosti utjecati na razvoj društva u Kanadi?  Koje su poveznice između Kanade i SAD-a? | Iznose mišljenja i odgovore na postavljenja pitanja |

|  |
| --- |
| Plan školske ploče  **KANADA - REGIONALNI RAZVOJ**   * 2. po veličini država svijeta, sjever Amerike   **prirodno geografska osnova:**   * Kordiljeri, Velike ravnice , Velika jezera, Apalači gorje, dolina rijeke St. Lawrience , Kanadski štit i Arktički otoci * nepovoljni klimatski uvjeti u većem dijelu zemlje uvjetuju koncentraciju stanovništva na toplijem jugu   **povijesno-geografski razvoj**   * spora kolonizacija i kasna samostalnost, mozaik naroda i sukoba, veća autonomija pokrajina * imigracijska zemlja, velikih mogućnosti   **regije i obilje prirodnih bogatstava**   * Atlantske provincije- ribolov, rudarstvo poljodjelstvo,šumarstvo (Newfoundland i Labrador, Nova Scotia, Otok princa Edwarda i New Brunscwick) * Središnji provincije -vodeće industrijske regije(Quebec i Ontario) * Srednji zapad- poljoprivredno područje, bogatstvo ruda i **nafte** (Manitoba, Saskatchewan, **Alberta**) * Daleki zapad – šumarstvo, ribolov (Britanska Kolumbija) * Daleki Sjever- rude (Yukon, Sjeverozapadni teritorij i Nanavut)   **metropolitanska područja**  Toronto , Montreal, Ottawa, Vancouver, Quebec, Edmonton, Calgary  **ekonomski razvoj**   * postepeni preobražaj iz divlje zemlje u zemlju blagostanja * danas suradnički, ali i suparnički odnos Kanade i SAD-a |

|  |
| --- |
| Nastavne metode i oblici rada  Metoda demonstracije, izravna grafička metoda, neizravna grafička metoda, metoda rada na tekstu, metoda razgovora  Rad u paru, samostalni, frontalni |

|  |
| --- |
| Nastavna sredstva i pomagala  Udžbenik, računalo, projektor, grafoskop, zidna karta Sjeverne Amerike, tematske karte, dijagrami, fotografije, članci iz časopisa, nastavni listić |

|  |
| --- |
| Popis literature i izvora za učitelja/nastavnika  Gall, Matas: Udžbenik geografije u trećem gimnazije  Vuk, Nebeski Hostić: Geografija na državnoj maturi  Bradshaw, White: Worldregional geography. 2009.  Ružica Vuk: Geografija 3 Metodički priručnik za nastavnike za treći razred gimnazije  Internetske stranice:  www.citypopulation.can  www.focus.can |

|  |
| --- |
| Popis priloga:  Karta: Provincije i teritoriji Kanade prema ostvarenom bruto nacionalnom dohotku u milijunima (2011.god.)  Izvor: Der Fischer Weltamanach 2013.  Urbana mreža Kanade  Izvor: Der Fischer Weltamanach 2013.  Dijagram: Najveći svjetski izvoznici roba i usluga 2012. godine  Izvor: online UNCTAD (srpanj2014.) |