**Osnovna škola Ivana Filipovića, Osijek**

**PRIPREMA ZA IZVOĐENJE NASTAVNOG SATA**

**GEOGRAFIJE**

Ime i prezime učitelja: Danijela Zovko

Datum izvođenja nastavnog sata: 5. siječnja 2015.

|  |  |  |  |  |
| --- | --- | --- | --- | --- |
| **Naziv nastavne jedinice** | | Reljef Azije | | |
| **Predmet** | | Geografija | | |
| **Razred** | | 6. | | |
| **Tip sata** | | Obrada | | |
| 1. **Geografska znanja i vještine**   **Koja nova znanja trebam približiti svojim učenicima?**  **Koje geografske vještine će vježbati?** | | **Ishodi učenja** | | **Zadatci kojima ću provjeriti ishode** |
| • obrazložiti pojmove mlade ulančane  planine, dubokomorski jarci, visoravni,  nizine, depresije, pacifički vatreni prsten,  tsunami i seizmograf  • navesti obilježja mladih ulančanih  planina i na geografskoj karti pokazati  Himalaju i najviši vrh svijeta Mt. Everest  • obrazložiti kako je pomicanje litosfernih  ploča utjecalo na izdizanje mladih gorja  Azije na primjeru Himalaje  • objasniti pojam pacifički vatreni prsten  • na zemljovidu svijeta odrediti smještaj   pacifičkog vatrenog prstena  • na odgovarajućem mjestu na slijepom  zemljovidu Azije upisati nazive za  Himalaju, Mrtvo more i pacifički vatreni  prsten  • obrazložiti povezanost tektonike ploča i   nastanak pacifičkog vatrenog prstena  • izdvojiti razlog guste naseljenosti okolice   vulkana unatoč opasnostima  • procijeniti prednosti i nedostatke življenja  uz vulkane i obale | | Navedi obilježja mladih ulančanih planina. Na zidnom zemljovidu Azije pokaži  Himalaju, Mt. Everest i Mrtvo more.  Upiši na slijepom zemljovidu Azije na  odgovarajućem mjestu nazive za Himalaju, Mrtvo more i pacifički vatreni  prsten.  Imenuj najviši vrh Azije i svijeta.  Objasni kako tektonika ploča utječe na  izdizanje mladih nabranih planina Azije  na primjeru Himalaje  Što je pacifički vatreni prsten?  Na geografskoj karti svijeta pokaži  smještaj pacifičkog vatrenog prstena.  Obrazloži povezanost tektonike ploča s  nastankom pacifičkog vatrenog prstena.  Izdvoji razlog guste naseljenosti prostora  u okolici vulkana unatoč opasnosti koja od njega prijeti. |
| 1. **Metodička kompetencija**   **Koje metodičke kompetencije potičem?** | | • analizirati preglednu i političku kartu  Azije i uočiti smještaj mladih nabranih  gorja  • integrirati informacije prikupljene  analizom pregledne karte Azije i filmskih  sadržaja  • izraditi tematsku kartu Azije s ucrtanom  Himalajom, pacifičkim vatrenim prstenom  i Mrtvim morem (najdubljom depresijom) | | Pronađi na preglednoj karti Azije Himalaju. Usporedi pregledni i politički zemljovid Azije u atlasu pa navedi barem dvije zemlje kroz koje se proteže Himalaja?  Upiši ime Himalaje smeđom bojom u pravokutnik na odgovarajuće mjesto na slijepom zemljovidu Azije u smjeru u kojem se planinski lanac pruža. Uz pomoć ljestvice boja u atlasu, zaključi koja je približna visina tih gorja. Zaključi prema prikazima u filmu i ljestvici boja na zemljovidu Azije u atlasu kakva je gustoća naseljenosti na Himalaji? Objasni svoj zaključak.  Kojom bojom označavamo nizine? Koje nizine su smještene u podnožju Himalaje? |
| 1. **Komunikacijska kompetencija**   **Koje ću komunikacijske mogućnosti ponuditi?** | | razvijati sposobnost slušanja i usmenog izražavanja  usmeno interpretirati i argumentirati pročitani sadržaj s geografske karte  razvijati sposobnost usmenog, pisanog i grafičkog izražavanja | | Odgovori uz pomoć zemljovida Azije u atlasu: Koji je najviši vrh svijeta? Koliko je visok? Nakon odgledanog filma o izdizanju Himalaje odgovori na pitanja  Zašto je i kada izdignuta Himalaja?  Što u prijevodu znači riječ Himalaja i   zašto je ona dobila to ime?  Od sto najviših vrhova svijeta koliko njih   se nalazi na Himalaji?  Zaključi što ti to govori o visini reljefa   na ovom prostoru?  Objasni kako visina reljefa utječe na   klimu u pogledu temperature.  Zaključi zašto je na prostoru Himalaje   rijetka naseljenost. |
| 1. **Socijalna (i građanska) kompetencija**   **Koja poboljšanja (u**  **socijalnom ponašanju)**  **očekujem?** | | • poticati važnost suradnje i solidarnosti na razini razreda, škole i društva u cjelini prema ljudima u nevolji (međukulturna dimenzija građanske kompetencije) | | Odgovori koja je prirodna katastrofa pogodila Japan 2011.? Zašto taj događaj nazivamo katastrofom? Na koji način mi kao razred možemo pomoći stradalim ljudima? Možemo li i trebamo li učiniti više no što činimo? |
| **Tijek nastavnog sata** | | | | |
| **Etape sata** | **Cilj etape** | **Opis aktivnosti učitelja** | | **Opis aktivnosti učenika** |
| Uvod | * provjera predznanja (reljef, mlada ulančana planina, stara gromadna gorja, visoravan, nizina…) * poticanje znatiželje * najava cilja | *Učenicima objasniti da je današnja tema važna i da se počinju u nastavi geografije počinju više koristiti različitim zemljovidima te će zbog toga današnja tema biti obrađena kroz 2 nastavna sata. Prvi sat će se biti zasnovan na učenju i ponavljanju o nastanku reljefa, dok će na drugom satu navedene oblike tražiti na zemljovidu Azije i ucrtavati ih na slijepom zemljovidu.*  Potom ću prezentirati fotografije različitih reljefnih oblika i pitanjima voditi učenike u analizi: Koji reljefni oblik je prikazan i po čemu to prepoznajete?  Znatiželju kod učenika potaknut ću tako što ću ih uputiti da uzmu jedan od reljefnih oblika na kartici na stolu i da dobro pogledaju što je prikazano na kartici, ali ću ih uputiti da će daljnje upute dobiti tijekom sata.  Prezentirane fotografije i odabrane kartice iskoristit ću za najavu cilja. |  | Prate prezentaciju i opisuju sadržaj na prezentiranim fotografijama.  Na temelju prikazanog određuju obilježja nekih reljefnih oblika i povezuju s nastavnim sadržajima naučenim u petom razredu.  Uzimaju kartice i pregledavaju što je na njima napisano. |
|  | |
| Glavni dio sata | * naučiti temeljne pojmove   (mlade ulančane planine, dubokomorski jarci, gromadna gorja, visoravni, nizine, depresije, tsunami, seizmograf, pacifički vatreni prsten) pojave i procese (pokreti litosfernih ploča, izdizanje i nabiranje mladih ulančanih planina, vulkanizam, potresi, tsunami)   * razvijati vještine:   čitanja teksta i grafičkih prikaza,  usmenog i pisanog izražavanja, organiziranja, dogovaranja, pridržavanja pravila rada u skupinama | Nakon najave cilja i zapisivanja naslova metodom usmenog izlaganja najavljujem filmski prilog koji ćemo pogledati. Najavljujem kako će svi članovi grupe morati aktivno slušati i zapamtiti što više činjenica jer će nakon priloga morati odgovoriti na pitanja vezana uz sadržaj filma. Naglasit ću kako svi trebaju biti pažljivi jer su odgovorni i za sebe, ali i za učinkovitost cijele svoje grupe jer grupa koja bude imala najviše točnih odgovora na kraju sata biva nagrađena plusevima. Potom prikazujem filmski prilog o sudaru Indije i Azije i izdizanju Himalaje.  Nakon odgledanog video priloga metodom razgovora postavljam slijedeća pitanja na koje bi učenici trebali znati odgovor ukoliko su pažljivo pratili sadržaj priloga:  1. O kojem planinskom lancu je bila   riječ?  2. Što u prijevodu znači Himalaja?  3. Kako se zove najviši vrh Himalaje i   svijeta?  4. Koliko je visok Mount Everest?  5. Od 100 najviših vrhova svijeta na   Himalaji se nalazi njih …  6. Na koju današnju državu podsjeća   ovo kopno?  7. Od kojeg kontinenta se odlomilo   prije 175 milijuna godina i krenulo  na sjever?  8. S kojim kontinentom se sudario   Dekan?  9. Kada se to dogodilo?  10. Koliko godišnje naraste Mount   Everest?  Na stolovima imate slijepi zemljovid Azije. Potražite u atlasima na 18. stranici na karti Azije smještaj Himalaje i upišite njezino ime smeđom bojom u odgovarajući pravokutnik na slijepom zemljovidu.  Na zemljovidu svijeta u atlasima na 11. stranici pronađite Marijanski jarak i pročitajte njegovu dubinu. Kojom bojom je označeno to mjesto? U atlasu na 10. stranici na temelju ljestvice boja odredi što znači ta nijansa plave boje.  Koja je dubina navedena kao najveća dubina Marijanskog jarka? Potom vršim aktualizacija nastavnog sadržaja iznoseći najnoviji podatak o dubini Marijanske brazde od 11 035 metara i navodim kako vrijednosti, imena i drugi podatci koje vidimo na zemljovidima nisu nepromjenjivi.  Potom metodom razgovora od učenika tražim da na 20. stranici u atlasu na zemljovidu nazvanom Izrael i Palestina pronađu visinu na kojoj je smještena površina Mrtvog mora. Nakon što učenici odgovore da se nalazi na – 394 metra pitam ih što znači ta oznaka minus i navodim ih do odgovora da je to prostor niži od razine mora ili drugim riječima depresija. Pokazujem na zidnom zemljovidu Azije smještaj Mrtvog mora i naglašavam kako je i njegov postanak vezan uz granice litosfernih ploča. Nakon toga opet vršim aktualizaciju iznoseći podatak da je površina Mrtvog mora na – 423 metra zbog snižavanja razine jezera.  Potom učenici zapisuju najvažnije od dosad naučenog.  Nakon toga metodom usmenog izlaganja ponovno najavljujem video prilog o pacifičkom vatrenom prstenu i opet napominjem važnost činjenice da svi članovi grupe trebaju aktivno sudjelovati u radu jer grupa je jaka onoliko koliko je jaka njezina najslabija karika.  Nakon odgledanog priloga učenici odgovaraju na pitanja:  1. Od koliko se velikih litosfernih   ploča sastoji Zemljina kora?  2. Kako nazivamo niz vulkana i   potresa duž obala Tihog oceana?  3. Koja 2 kontinenta pored Azije i   Australije i Oceanije dodiruje   pacifički vatreni prsten?  4. U kojoj državi se nalazi vulkan   Krakatau?  5. Koliko je ljudi poginulo u erupciji   Krakataua 1883.?  6. Što najbolje opisuje erupciju   Krakataua?  7. Kakva tla nastaju na mjestima   hlađenja lave?  8. Vulkansko tlo bogato je ...  tvarima.  9. Je li prostor uz vulkane rijetko ili   gusto naseljen?  Metodom usmenog izlaganja uz pomoć power point prezentacije uputiti učenike na česte potrese duž pacifičkog vatrenog prstena. Pomoću fotografija analizirati posljedice razornih potresa te kroz razgovor s učenicima potaknuti učenike na uočavanje razlike između seizmograma i seizmografa.  Kao jednu od najtežih posljedica potresa navodim i pomoću crteža objašnjavam nastanak tsunamija. Pomoću fotografija i kroz razgovor s učenicima dolazimo do zaključka kako je tsunami prirodna katastrofa s vrlo teškim posljedicama. Potom upoznajem učenike sa prikupljanjem pomoći za pogođena područja u gotovo čitavom svijetu. Napominjem kako su i nama druge zemlje u teškim trenutcima Domovinskog rata slale veliku pomoć i pitam ih što oni kao pojedinci, razred ili škola mogu učiniti kako bi pomogli unesrećenima i zašto je to važno učiniti.  Potom učenici zapisuju najvažnije od dosad naučenog i na slijepom zemljovidu Azije u odgovarajući pravokutnik upisuju pacifički vatreni prsten. | | Slušaju upute učitelja.  Prate filmski prilog o nastanku Himalaje.  Zadanim redoslijedom odgovaraju na pitanja.  Pronalaze u atlasima Himalaju i upisuju njezino ime u odgovarajući pravokutnik na slijepom zemljovidu Azije.  Pronalaze u atlasima Marijanski jarak i određuju značenje nijanse plave boja na ljestvici boja.  Prate izlaganje učitelja i sadržaje koje pokazuje na zidnom zemljovidu, a potom predviđene sadržaje i sami traže u atlasima i upisuju na slijepom zemljovidu Azije.  Prepisuju plan ploče.  Zadanim redoslijedom odgovaraju na pitanja.  Analiziraju fotografije i crteže i uočavaju posljedice potresa i razliku između seizmograma i seizmografa.  Prepisuju plan ploče i na slijepom zemljovidu Azije upisuju u odgovarajući pravokutnik pacifički vatreni prsten. |
| Završni dio sata | * primjena naučenog * formativno vrednovanje | Nakon toga kroz završni kviz ponavljamo danas naučeni nastavni sadržaj i skupljamo bodove za moguće pluseve.  Tijekom sata pratim rezultate rada pojedinih učenika, prema unaprijed utvrđenim kriterijima vrednujem rezultate samostalnog i grupnog rada. | | Odgovaraju na postavljena pitanja. |

|  |
| --- |
| *Plan školske ploče*  **Reljef u pokretu**   * najviša planina na Zemlji – Himalaja – Mt. Everest (8848m) * najveća izmjerena dubina – Marijanska brazda (jarak) * najdublja depresija na Zemlji – Mrtvo more * ’’pacifički vatreni prsten’’ – vulkani i potresi * tsunami – visoki val izazvan potresima u podmorju |

|  |
| --- |
| *Nastavne metode*  Metoda razgovora, metoda demonstracije, metoda rada s karticama, metoda usmenog izlaganja, kviz (igra).  *Oblici rada*  Samostalni, grupni i frontalni. |

|  |
| --- |
| *Nastavna sredstva i pomagala*  Prijenosno računalo, projektor, zvučnici, školski atlas, zidni zemljovid Azije, slijepi zemljovid Azije, fotografije i crteži (vulkani, potresi, mlade ulančane planine, pustinje, tsunami, depresije, visoravni) |

|  |
| --- |
| *Popis literature i izvora za učitelja/nastavnika*  Pauletić, R., 2010.: *Himalaja u 77 priča*, Karnak, Zagreb  Matas, M., 1996.: *Metodika nastave geografije*, HGD, Zagreb  *Geografija svijeta*, Znanje, Zagreb, 1996.  www.geografija.hr |

|  |
| --- |
| *Popis priloga*  Prilog 1. Slijepi zemljovid Azije  Prilog 2. Fotografije i crteži |